বুদ্ধ পূর্ণিমা বৌদ্ধ সম্প্রদায়ের প্রধান উৎসব। এটি বাঙালীদেরও একটি জনপ্রিয় উৎসব। বাংলা ক্যালেন্ডার অনুসারে বৈশাখ মাসের পূর্ণিমা তিথিতে পালিত হয়। বুদ্ধ পূর্ণিমা, বুদ্ধ জয়ন্তী ও বৈশাখী পূর্ণিমা নামেও বিশেষ পরিচিত। এই পবিত্র দিনে গৌতম বুদ্ধ জন্মগ্রহণ করেন। এইদিন সকাল থেকে নানা ধরনের পুজা অর্চনা করা হয়। বাঙালীরা এইদিন অনেকে বাড়িতে সত্যনারায়ণ পুজা করেন এবং সকলকে প্রসাদ বিলি করা হয়। বুদ্ধ পূর্ণিমা উপলক্ষে বিভিন্ন গ্রামাঞ্চলে মেলা আয়োজিত হয়।